סוזי וולף

סוזאנה "סוזי" וולף (באנגלית: Suzanne "Susie" Wolff), נולדה ב-6 בדצמבר 1982) היא נהגת מרוצים בריטית. היא החלה את דרכה במרוצי קארטינג והמשיכה להתחרות בפורמולה רנו ופורמולה 3 לפני שעברה להתחרות באליפות גרמניה למכוניות תיור (DTM), בה התחרתה במשך 7 עונות. לאחר מכן שימשה כנהגת פיתוח בקבוצת ויליאמס מהפורמולה 1. כיום מנהלת את קבוצת ונטורי המתחרה באליפות הפורמולה אי. בשנת 2011 נישאה לטוטו וולף, לשעבר נהג מרוצים וכיום משמש כבעלים וכמנהל של קבוצת הפורמולה 1 של מרצדס. בשנת 2016 החלה לשמש כפרשנית בערוץ 4 הבריטי. בשנת 2017 הוענק לה תואר חברה במסדר האימפריה הבריטית. סוזי היא ביתם של ג'ון וסאלי סטודרט. הוריה הם בעלי סוכנות לאופנועים ואביה התחרה במרוצים בתחום. בגיל צעיר החלה להשתתף בתחרויות קארטינג. בשנת 1996 נבחרה כנהנגת המרוצים הבריטית של השנה. שנה לאחר מכן זכתה באליפות סקוטלנד לנוער בקטגוריה A ונבחרה שוב לנהגת המרוצים של השנה. בשנת 1998 עברה להשתתף באליפות בריטניה, בה דורגה במקום העשירי. היא לקחה חלק באליפות גם בשנתיים שלאחר מכן, בהם זכתה פעמיים נוספות בתואר נהגת השנה בבריטניה ובשנת 2000 הוכתרה גם כנהגת הקארטינג הטובה בעולם. בשנת 2001 התחרתה לראשונה במרוצי מכוניות חד-מושביות כשלקחה חלק בסבב החורף של אליפות הפורמולה רנו. שנה לאחר מכן התחרתה בעונה מלאה של הסבב הבריטי של האליפות עבור קבוצת DFR. בנוסף, התחרתה שוב באליפות. בשנת 2003, שנתה השנייה באליפות הבריטית, סיימה המקום התשיעי והשיגה לראשונה מקום בפודיום. בעונתה השלישת עברה להתחרות עבור קבוצת קומטק (Comtec). את העונה סיימה במקום החמישי. בשנת 2005 עברה להתחרות בקבוצת אלן דוקינג (Alan Docking) באליפות הפורמולה 3 הבריטית, אך נאלצה לפרוש לאחר האירוע הראשון בסבב בשל פציעה בקרסול. בחודש יוני לקחה חלק במרוץ במסגרת גביע פורשה קאררה הבריטי. בשנת 2006 עברה להתחרות באליפות גרמניה למכוניות תיור (DTM), בה לקחה חלק במשך שבע עונות. בעונת הבכורה התחרתה עבור קבוצת מוקה מוטורספורט (Mücke Motorsport), כשהיא נוהגת במרצדס C קלאס קופה מדגמי 2004. את העונה סיימה במקום ה-17 ללא נקודות. בעונת 2008 עברה להתחרות עבור קבוצת פירסון. בעונת 2010 השיגה את הנקודות היחידות שלה באליפות כסיימה פעמיים במקום השביעי. בסיום עונת 2012 פרשה מהאליפות. באפריל 2012 הודיעה קבוצת ויליאמס על צירופה של וולף לקבוצה כנהגת פיתוח. באותה עת, טוטו וולף, בעלה של סוזי, היה בעל מניות בקבוצה. במהלך גרנד פרי בריטניה של עונת 2014 השתתפה במקצה האימון הפתוחים. האישה הראשונה שמשתתפת מאז ג'יובאנה אמאטי בשנת 1992. היא הספיקה לעשות הקפה שלמה אחת בלבד בטרם נאלצה לפרוש בשל בעיה במנוע. שבועיים לאחר מכן לקחה חלק באימונים הפתוחים במסגרת גרנד פרי גרמניה. היא דורגה במקום ה-15 מתוך 22 נהגים, בפער של 2 עשיריות השנייה בלבד מפרננדו אלונסו, נהגה של הקבוצה. לקראת עונת 2015 לקחה חלק מבמחני טרום העונה והשתתפה פעמיים נוספות באימונים הפתוחים. בנובמבר הכריזה על פרישתה מהפורמולה 1 בשל תחושה כי הגיעה לנקודה בקריירה שממנה לא תוכל יותר להתקדם הלאה. ביוני 2018 הצטרפה וולף לקבוצת ונטורי המתחרה באליפות הפורמולה אי כבעלת מניות וכמנהלת הקבוצה. וולף היא נהגת המרוצים הראשונה שלקחה חלק במרוץ האלופים. היא הייתה אמורה לקחת חלק לצידו של דייוויד קולטהרד במרוץ של שנת 2013, שתוכנן להתקיים בבנגקוק. מתיחות פוליטית בתאילנד גרמה לביטול המרוץ. את הבכורה ערכה שנה לאחר מכן, לצידו של קולטהרד. הצמד הגיע לגמר גביע האומות, אך הפסיד לצמד הנורווגי פטר סולברג וטום קריסטנסן. הצמד שיתף פעולה פעם נוספת גם בשנת 2015. נולדה לבית סטודרט (Stoddart). נישאה לטוטו וולף, נהג מרוצים בעברו וכיום מנכ"ל ובעלים שותף בקבוצת המרוצים של מרצדס. השניים נישאו באוקטובר 2011 ומתגוררים בארמטינגן, שווייץ. באפריל 2017 נולד ילדם הראשון. באותה השנה זכתה לתואר חברה במסדר האימפריה הבריטית על תרומתה לקידום נשים בספורט. משמשת כפרשנית בערוץ 4 הבריטי מאז שנת 2016. מדיה וקבצים בנושא סוזי וולף בוויקישיתוף אתר האינטרנט הרשמי של סוזי וולף (בגרמנית ובאנגלית) סוזי וולף, ברשת החברתית פייסבוק סוזי וולף, ברשת החברתית אקס (טוויטר) סוזי וולף, ברשת החברתית אינסטגרם סוזי וולף, באתר DriverDB לנהגי מרוצים Susie Wolff, Espn Susie Wolff to leave DTM after 2012, Autosport, 19 October 2012 Susie Wolff joins Williams as development driver, Autosport, 11 April 2012 Susie Wolff hits trouble on British GP F1 debut for Williams, BBC.co.uk, 4 July 2014 Williams F1 test driver Susie Wolff retires from motorsport, Autosport, 4 November 2015 Susie Wolff named Venturi Formula E team boss, Motorsport.com, 26 June 2018 Susie Wolff to team up with David Coulthard at ROC 2013, 23 October 2013 New Years Hounours 2017